האם הבנק הבריטי HSBC סייע לעשרות אלפי לקוחותיו להונות את רשויות המס? תחקיר ענק שפורסם אתמול בשיתוף מספר כלי תקשורת בעולם חשף את הפרשה אשר כוללת גם קשר ישראלי. את התחקיר ערך ארגון התחקירנים הבינלאומי ICIJ אשר כולל כ-140 עיתונאים מ-45 מדינות.
מהחשיפה עולה כי הבנק סייע לכ-30,000 לקוחות להסתיר את היקף הנכסים האמיתי שלהם מהרשויות וייעץ להם כיצד לחמוק מתשלומי מס. ברשימת החשבונות ישנם 6,554 לקוחות ישראליים המחזיקים בנכסים בהיקף של 9.9 מיליארד דולר.
נתוני החשבונות של הפרשה מתייחסים לשנים 2005-2007. מהתחקיר עולה כי בנק HSBC אפשר ללקוחות למשוך כמויות גדולות של כסף במזומן במטבעות זרים. כך, על פי התחקיר יכלו הלקוחות להימנע מתשלומי מסים באירופה.
מהתחקיר מתגלים מספר שמות מוכרים של מעורבים בפרשה כגון מלך ירדן עבדאללה השני, מלך מרוקו מוחמד השישי ועוד.
פרט לישראלים - בין 30,000 החשבונות ישנם גם 11,235 חשבונות של אזרחים שוויצרים שהחזיקו בסכום של 31 מיליארד דולר, 8,833 חשבונות של אזרחי אנגליה בהיקף של 21.7 מיליארד דולר ו-1,138 חשבונות של אזרחי ונצואלה בהיקף כספי של 14.7 מיליארד דולר.
ההון השחור האמיתי ???
ואולי מיצגי רשויות המס מופיעים ברשימה ?????????? איפה "הבלתי משוחדים "??????? לפרסם כל השמות ברבים !!!!!!!!!!!!!!!!!!!!
לתבוע את הבנק על מתן סיוע להונאה ולדרוש מהמסתירים כופר גדול.בונוסים שמנים לאנשי רשות המיסים.
הם הכי אוהבים להיות מנהלים ,שכן הם יודעים ששם יש אפשרות אופטימלית לגנוב ,או להתעלל . הם מושחתים מלידה .
לא יאמן. כסף "סודי" שצברו אלפי משפחות בארץ .